የደደቢት የእግር ኳስ ቡድን ለተጫዋች ከ25 ሺሕ ብር በላይ መክፈል እንደማይችል አስታወቀ
የደደቢት የእግር ኳስ ቡድን በገጠመው የፋይናንስ እጥረት ምክንያት ከ2011 ዓ.ም. ጀምሮ ለአንድ ተጫዋች ከ25,000 ብር በላይ መክፈል እንደማይችል አስታወቀ፡፡በ1989 ዓ.ም. ለገሀር ፖፖላሬ አካባቢ በኮሎኔል አወል አብዱራሂም የተመሠረተው ደደቢት፣ በ2002 ዓ.ም. ወደ ፕሪሚየር ሊግ አድጎ፣ በዚያው ዓመት የክለቦች ጥሎ ማለፍ ዋንጫ ማንሳት ችሎ ነበር፡፡ቡድኑ በ2005 ዓ.ም. የፕሪሚየር ሊግ ሻምፒዮን መሆን ችሎ ነበር፡፡ይሁንና ቡድኑ በገጠመው የፋይናንስ እጥረት መቀመጫውን ወደ ከአዲስ አበባ ወደ መቀሌ እንደሚያዞርና ከቀጣይ ዓመት ጀምሮ ለአንድ ተጫዋች ከ25,000 ብር በላይ እንደማይከፍል አስታውቋል፡፡ነገር ግን የኢትዮጵያ እግር ኳስ ፌዴሬሽን መተዳደሪያ ደንብ በአዲስ አበባ የተመዘገበ ክለብን ወደ ክልል መውሰድን ስለሚከለክል፣ ይህ ውሳኔ ውዝግብ አስነስቷል፡፡